Kamu bisa jelasin ke aku soal Plaek Phibunsongkhram dalam bahasa melayu?

Fil Marsyal Plaek Phibunsongkhram (, nama lahir: Plaek Khittasangkha , 14 Julai 1897 - 11 Jun 1964) adalah seorang pegawai tentera dan ahli politik Thailand yang bertugas sebagai Perdana Menteri dan diktator negara tersebut dari tahun 1938 hingga 1944 dan 1948 hingga 1957; beliau Perdana Menteri yang paling lama berkhidmat sepanjang sejarah negara itu selama 15 tahun dan satu bulan.

Beliau merupakan antara pemimpin revolusi tahun 1932 yang mengubah Thailand dari kerajaan mutlak kepada sistem kerajaan berperlembagaan serta menganggotai sayap tentera dalam Khana Ratsadon, parti politik pertama di Thailand, serta . Beliau menjadi Perdana Menteri Thailand yang ketiga pada tahun 1938 selaku Panglima Tentera Darat Diraja Siam di mana beliau melaksanakan beberapa dasar pemodenan nasionalis hampir fasis serta menyekutukan negaranya dengan Jepun saat bergolak Perang Dunia Kedua. Beliau digulingkan dari jawatannya oleh Perhimpunan Kebangsaan pada tahun 1944.

Beliau kembali berkuasa dalam rampasan kuasa 1947 di mana kerajaan pimpinannya mengugurkan sokongan fasismenya dan memihak kepada kuasa anti-komunis dalam Perang Dingin. Tempoh ini amat tidak stabil akbat percubaan menggulingkan kuasa yang berlaku sebanyak beberapa kali pada tahun 1948, 1949 dan 1951. Beliau akhirnya digulingkan pada tahun 1957 dan membuang diri ke Jepun di mana dia meninggal pada tahun 1964.